armvectores/hy_wikipedia_2023 huggingface dataset:
Մարկ IX 102 մմ-անոց ռազմածովային թնդանոթ

Մարկ IX 102 մմ-անոց ռազմածովային թնդանոթ (անգլ.՝ Breech Loading 4-inch gun Mark IX), բրիտանական ծովային միջին տրամաչափի թնդանոթ, որն օգտագործվել է որպես «Ռինաուն» տիպի գծային հածանավերի, «Քորեյջես» տիպի ավիակիրների և «Ֆլաուեր» տիպի կորվետների երկրորդային սպառազինում երկու համաշխարհային պատերազմների տարիներին։


== Պատմություն ==


=== Առաջին համաշխարհային պատերազմ ===

Այս թնդանոթը ստեղծվել է երկու թնդանոթների օրինակով, որոնցից մեկից փոխառվել է փողը, իսկ մյուսից` փակաղակի մեխանիզմը։ Առաջին անգամ այն հայտնվել է «Ռինաուն» տիպի հածանավերի և «Քորեյջես» տիպի ավիակիրների նավակողերին։ Որպես երկրորդային սպառազինություն նմանատիպ երեքական թնդանոթ էր տեղադրվում ամեն փոքր թնդանոթային աշտարակի վրա։
Բրիտանացի զինվորականները գոհ չէին այս թնդանոթներից և ասում էին, որ դրանք բավականին դժվարաշարժ են, իսկ դրանց սպասարկման համար անհրաժեշտ է նվազագույնը 23 մարդուց բաղկացած անձնակազմ։ Արդյունքում թնդանոթները որպես հիմնական սպառազինություն տեղափոխվել են փոքր նավերի վրա։


=== Երկրորդ համաշխարհային պատերազմ ===
Երկրորդ համաշխարհային պատերազմի տարիներին թնդանոթն օգտագործվել է այնպիսի փոքր նավերի վրա, ինչպիսիք են «Ֆլաուեր» տեսակի կորվետները, ականային արգելափակիչներն ու ականազերծիչ նավերը, ինչը թույլ է տվել հաջողությամբ մարտեր վարել հակառակորդի սուզանավերի դեմ։ Նմանատիպ թնդանոթները վերջինն էին 102 դյույմանոց BL շարքի թնդանոթներից. արդյունքում բրիտանական նավերի վրա սկսել են տեղադրվել Quick Fire (Արագ կրակ) տեսակի թնդանոթներ։


== Ծանոթագրություններ ==
Չկալովի փողոց (այլ կիրառումներ)

Չկալովի փողոց հասկացությունը կարող է վերաբերել.

Չկալովի փողոց (Կրասնի Սուլին)
Չկալովի փողոց (Յալթա)
You Owe Me (երգ, The Chainsmokers)

«You Owe Me», ամերիկյան դուո the Chainsmokers-ի երգ։ Երգի հեղինակել են Ալեքս Փոլը և Էնդրյու Թեգգարթը։ Երգի բառերը գրել են Փոլը, Թեգգարթը, Էմիլի Ուորենը, Չելսի Ջեյդը։ «You Owe Me» երգի պրոդյուսորներն են Շոն Ֆրենքը և Դուոն։ Երգը թողարկվել է Disruptor Records-ի և Columbia Records-ի կողմից 2018 թվականի փետրվարի 16-ին, որպես դուետի երկրորդ ստուդիական ալբոմ՝ Sick Boy-ի երկրորդ սինգլ։


== Նախապատմություն ==
2018 թվականի փետրվարի 14-ին the Chainsmokers-ը սոցիալական ցանցերում հրապարակեց սինգի թողարկման օրը և կազմը։ Կազմի վրա պատկերված է ափսեի վրա դրված և սրտի ձև ունեցող սթեյք, որը շրջապատված է բանջարեղենով։ Մեկ օր հետո նրանք հրապարակեցին աուդիո նախադիտում։ Երգը համեմատվել է Twenty One Pilots-ի ձայնի փոփոխության հետ, քանի որ դուետը փոխեց էլեկտրոնային պարային երաժշտության ոճը՝ «փոփ-փանք կիթառի և ոչ մշտական սինթային տողի», «ռադիո-բարեկամական» այլընտրանքային ռոք ձայնի։


== Ստեղծագործություն ==
Երգը նկարագրվեց, որպես «փափուկ եղջյուր» և կիթառի կրկնվող ակորդ պարունակող։ Նաև նկարագրվել է, որպես «ընկճվածության մռայլ և դաժան պատկերում, և մեդիայի՝ հիմիկվա կյանքի վրա ունեցած ազդեցությունը»։


== Տեսահոլովակ ==
Տեսահոլովակի պրոդյուսերն Ռորի Կրամերն է։ Տեսահոլովակում the Chainsmokers խմբի անդամները հանդես են գալիս, որպես վամպիրներ, ովքեր առանձնատունը մանրակրկիտ մաքրելուց հետո ուտում են իրենց հյուրերին։


== Երգացանկ ==


== Անձնակազմ ==
Վերցված է Tidal-ից։

The Chainsmokers - պրոդյուսեր, ձայնագրող օպերատոր
Էմիլի Ուորեն - դաշնամուր
Շոն Ֆրենք - պրադյուսեր, միքսինգ
Քրիս Գեհրինգեր - ձայնագրություն


== Հիթ-շքերթներ ==


== Թողարկման պատմություն ==


== Ծանոթագրություններ ==
Եթովպիական գենետ

Եթովպիական գենետ (լատ․ Genetta abyssinica), վիվերների (մշկաբեշկների) ընտանիքի գիշատիչ կենդանի։
Մարմնի երկարությունը 40,8-43 սանտիմետր է, պոչի երկարությունը 38-40,3 սանտիմետր, մարմնի զանգվածը 1,3-ից մինչև 2 կիլոգրամ է։ Մորթին կարճ է և փափուկ։ Մորթու երանգը սպիտակամարմնագույն-ից մինչև դեղնավուն գույնի է, որովայնը բաց մոխրագույն է։ Այս կենդանիների գույնը, որոնք բնակվում են հարթավայրերում, բաց է քան այն կենդանիներինը, որոնք ապրում են լեռնային տարածքներում։ Մեջքի վրային պուտերը հինգ գծերի են նման։ Ծոծրակի վրայի պուտերը նման են երկու մուգ գծերի։ Պոչի հատվածում կան 7-9-ը բաց օղականման պուտեր, ընդհատվում են մուգ օղականման պուտերով, պոչի ծայրը սև է։ Առաջին և ետևի վերջույթները բաց մոխրագույն մուգ պուտերով են։
Տեսակն անհավասարաչափ տարածված է Եթովպիայում, Սոմալիի Էրիթրեի, Ջիբուտիի հյուսիսային մասերում և Սուդանի հարավ արևելյան հատվածում։ Կենդանիների դիտարկում են Եթովպիայի ժայռերում ծովի մակարդակից 3750 բարձրության մետրի վրա։ Հանդիպում է բարձր և էկոլոգիական միջավայրի լայն տիրույթում, մերձափնյա հարթավայրերի և չոր հարթավայրերից դեպի բարձրադիր անապատային տարածքներ և աֆրիկյան ալպյան մարգագետնիններ։
Վարում է գիշերային միայնակ կենսակերպ։ Սնվում է փոքր ողնաշարավորներով, հիմնականում կրծողներով, ինչպես նաև միջատներով ու մրգերով։
Նրանց կյանքի հանդեպ սպառնալիքնեը պարզ չեն, սակայն կենսամիջավայրի կորուստը և խոշոր եղջերավոր անասունների արածեցման ճնշումը, պարզ է, որ համարվում են սպառնալիքներ։ Եթովպիայում կա միայն երեք ազգային պարկ, հավանաբար պահպանում են եթովպիական գենետների քանակը շատացնելու համար։ Այդ ազգային պարկերն են` Յանգուդի-Ջասսան (անգլ. Yangudi-Rassa), Ավաշը և Սիմենը ։


== Ծանոթագրություններ ==
Դևյատովո (գյուղ, Սարապուլսկի շրջան)

Դևյատովո (ռուս.՝ Девятово), գյուղ Ռուսաստանի Ուդմուրթական հանրապետության Սարապուլսկի շրջանի կազմում։
Բնակչությունը 2008 թվականին գրանցված տվյալներով կազմում էր 513 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լենի Կրավից

Լեոնարդ Ալբերտ «Լենի» Կրավից (անգլ.՝ Leonard Albert «Lenny» Kravitz, մայիսի 26, 1964(1964-05-26), Նյու Յորք, Նյու Յորք, ԱՄՆ), ամերիկյան R'n'B և ռոք-երգիչ, ռետրո երգերի հեղինակ, գործիքավորող, պրոդյուսեր, ստեղծագործում է ռեգգի, սոուլ, ֆանկ, ֆոլկ ոճերում։ Խաղացել է The Hunger Games ֆիլմում։ Վոկալիստ լինելու հետ մեկտեղ, նա ձայնագրման ստուդիայում նվագում է կիթառ, բաս, ստեղնաշարային և հարվածային գործիքներ։ Չորս տարի շարունակ ստացել է Գրեմմի, որպես «Լավագույն տղամարդ ռոք-վոկալիստ» («Best Male Rock Vocal Performance»), 1998 թվականից 2002 թվականներին։ Լենի Կրավիցը վաճառել է 20 միլիոն իր ձայնագրություններից ամբողջ աշխարհում։


== Սկավառակագրություն ==
1989 - Let Love Rule
1991 - Mama Said
1993 - Are You Gonna Go My Way
1995 - Circus
1998 - 5
2001 - Lenny
2004 - Baptism
2008 - It Is Time for a Love Revolution
2011 - Black and White America
2014 - Strut


== Ֆիլմագրություն ==
2009 - Precious - բժիշկ Ջոն
2012 - The Hunger Games - Ցին
2013 - The Hunger Games The Catching Fire  - Ցին
2013 - The Butler - Ջեյմս Հոլվեյ


== Աղբյուրներ ==
Լեննի Կրավից Archived 2014-11-29 at the Wayback Machine.
Լեննի Կրավիցի Թվիթերյան էջ
Տերասա Պադովանա

Տերասա Պադովանա(իտալերեն՝ Terrassa Padovana), կոմունա Իտալիայում՝ Վենետո մարզի Պադովա գավառում։ Սահմանակից է Առե, Բովոլենտա, Կանդիանա, Կարտուրա, Կոնսելվե
համայնքներին։
Բնակչությունը՝ 2127 մարդ, բնակչության խտությունը՝ 152 մարդ/կմ²։ Զբաղեցնում է 14 կմ²։ Փոստային ինդեքս՝ 35020։ Հեռախոսային կոդ՝ 049։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ժուկովիչի (գյուղ, Պոչինկովսկի շրջան)

Ժուկովիչի (ռուս.՝ Жуковичи), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատամանի տուն (Նովոչերկասկ)

Ատամանի տուն (ռուս.՝ Дом атамана), մշակութային ժառանգության օբյեկտ և XX դարի սկզբի ճարտարապետության հուշարձան Ռուսաստանի Դաշնության Ռոստովի մարզի Նովոչերկասկ քաղաքում։ Գտնվում է հետևյալ հասցեով` Մոսկովյան փողոց, տուն 49։


== Նկարագրություն ==
Տունը կառուցվել է 1907 թվականին։ 1915 թվականի տեղեկատու փաստաթղթերում այդ շենքը նշվում է որպես «Ատամանի տուն»։ Թեև Ատամանների պալատը քաղաքում պաշտոնական նստավայր էր, որտեղ ատամաններն անցկացնում էին շատ ժամանակ, սակայն անհրաժեշտ էր նաև շենք` անձնական կարիքների համար։ Նման կառույց էր Մոսկովյան փողոց, 49 հասցեի ատամանի տունը։

Տունը կառուցվել է մոդեռն ոճով։ Նախագծի հեղինակը ճակատը ձևավորելու համար օգտագործել է նախշային ներդրումներ և եզրակալումներ։ Շքամուտքը շեղված է կենտրոնական առանցքից։ Այն ներկայացված է կոպտատաշ քարից կառուցված պատուհանով կամարի տեսքով, կողքերին նուրբ բուսական հյուսվածքի տեսքով զարդանախշ է։ Շքամուտքն ավարտվում է ատտիկոս ունեցող լայն քիվով։ Տան ձախ և աջ կողմերում տարբեր քանակությամբ պատուհաններ են, որոնք զարդարված են հյուսված նախշերով։ Տունը զարդարում է երկաթե ծածկը, իսկ դարպասները ատամանի տունը բաժանում են Կիրյունինի տնից։
Տան շինարարության ժամանակ տարածքում ստեղծվել է տարբեր ոճի երկու դարպաս։ Առաջին դեպքում օգտագործվել են հորիզոնական և ուղղահայաց գծեր, երկրորդ դեպքում կիրառվել են կորագիծ ուրվագծեր։ Երկրորդ համաշխարհային պատերազմի ավարտից հետո` 1940-ական թվականներին, այդ տանը գտնվում էր Նովոչերկասկի կայազորի պետի բնակարանը։ Այդ տանն ապրել են Ռուսաստանի քաղաքացիական պատերազմի հերոսներ Եպիֆան Կոֆտյուխը և Ստեպան Վոստրեցովը։
1992 թվականից տունը համարվում է ճարտարապետական հուշարձան ու մշակութային ժառանգության օբյեկտ և պաշտպանվում է օրենքով։
XXI դարում այդ շենքում գործում է մանկապարտեզ։


== Ծանոթագրություններ ==
Դոբրոպոլիե (այլ կիրառումներ)

Դոբրոպոլիե, կարող է վերաբերել՝

Դոբրոպոլիե - գյուղ, Ուկրաինայի Դոնեցկի մարզի Դոբրոպոլսկի շրջանում
Դոբրոպոլիե - գյուղ, Ուկրաինայի Խարկովի մարզի Վալկիի շրջանում
Դոբրոպոլիե - գյուղ, Ուկրաինայի Չեռնիգովի մարզի Բորզնայի շրջանում
Դոբրոպոլիե - քաղաք, Ուկրաինայի Դոնեցկի մարզի Դոբրոպոլյեի քաղաքային խորհրդում
Դոբրոպոլիե - ավան Ռուսաստանի Դաշնության Ռոստովի մարզի Միլյուտինսկի շրջանում
Էրպի լ'Արլեզիեն

Էրպի լ'Արլեզիեն (ֆր.՝ Herpy-l'Arlésienne), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 192 մարդ, բնակչության խտությունը` 18.05 մարդ/կմ²։ Բնակավայրը զբաղեցնում է 10.64 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 136 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 26։ Ակտիվության ցուցանիշը կազմում է 80,9 %։ 110 աշխատունակ մարդկանցից աշխատել է 98 անձ (58 տղամարդ և 40 կին)։ Գործազուրկ են եղել 12 անձ (4 տղամարդ և 8 կին)։ 26 անաշխատունակներից 8-ը եղել են աշակերտներ կամ ուսանողներ, 13-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ԽՍՀՄ մեդալներ

Մեդալներ ԽՍՀՄ, հատուկ ծառայության համար պետական պարգև (ԽՍՀՄ շքանշանների և պատվավոր կոչումների հետ)։ ԽՍՀՄ սահմանադրությամբ մեդալներ սահմանելու և պարգևելու իրավունքը պատկանում է ԽՍՀՄ Գերագույն սովետի նախագահությանը։ Պարգևատրման ընդհանուր կարգը որոշվում է ԽՍՀՄ Գերագույն սովետի նախագահության 1958 թվականի փետրվարի 11-ի «ԽՍՀՄ շքանշաններով և մեդալներով պարգևատրելու կարգի մասին» հրամանագրով։ ԽՍՀՄ-ում (առ 1-ը մայիսի 1980 թվականը) սահմանված է 51 մեդալ։ Ըստ կրելու սահմանված կարգի մեդալները հետևյալն են՝

ԽՍՀՄ Գերագույն սովետի նախագահության լիազորությամբ և նրա անունից մեդալներով պարգևատրումը կատարվում է միութենական և ինքնավար հանրապետությունների Գերագույն սովետների Նախագահության, աշխատավորների, դեպուտատների, երկրամասային, մարզային, քաղաքային գործադիր կոմիտեների կողմից։ Մեդալները կրում են կրծքի ձախ կողմում, շքանշաններից հետո, իսկ «Ոսկե աստղ» և «Մուրճ ու մանգաղ» մեդալները բոլոր շքանշաններից և մեդալներից վերև։ Մեդալների փոխարեն կարելի է կրել նրան համապատասխան գույնի ժապավենը։
Կաստելմոլա

Կաստելմոլա (իտալերեն՝ Castelmola), կոմունա Իտալիայում, գտնվում է Սիցիլիայի մարզում, Մեսինայի գավառում։
Բնակչությունը կազմում է 1091 մարդ (2008 թվականի տվյալներով), բնակչության խտությունը կազմում է 68 մարդ/կմ²։ Զբաղեցնում է 16 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ 0942։
Բնակավայրի հովանավորը համարվում է սուրբ Գևորգը։


== Ժողովրդագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0942 28195
Էլեկտրոնային փոստ՝ sindaco@comunedicastelmola.it
Պաշտոնական կայք՝ http://www.comunedicastelmola.it/ Archived 2016-10-24 at the Wayback Machine.


== Արտաքին հղումներ ==
http://www.comunedicastelmola.com/(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գետավանաց ծով

Գետավանաց ծով, Գետավանաց լճակ, Գետավանաց ծովակ, Գետավանք, լճակ Սյունիք աշխարհի Գեղարքունիք գավառում։ Ղևոնդ Ալիշանը այն նույնացնում է Ալագյոլ լճակների խմբի հետ։


== Ծանոթագրություններ ==
Մեզել

Մեզել (ֆր.՝ Mézel, օքս.՝ Mesèu), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Մեզել կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04121։


== Բնակչություն ==
Համայնքի բնակչությունը 2008 թվականին կազմում էր 660 մարդ։


== Տնտեսություն ==
2007 թվականի տվյալներով 387 աշխատունակ տարիքի մարդկանցից (15-64 տարեկան) 284-ը տնտեսապես ակտիվ էին, 103-ը անգործ (ակտիվության ցուցանիշը 73,4 %, 1999 թվականին եղել է՝ 69,6 %)։ 284 աշխատունակ բնակիչներից 250-ը աշխատում էին (134 տղամարդ և 116 կին), անաշխատանք էին 13 տղամարդ 21 կին։ 103 անգործ մարդկանցից 35-ը աշակերտներ կամ ուսանողներ են, 31-ը թոշակառու, 37-ը չէին աշխատում այլ պատճառներով։


== Տեսարժան վայրեր ==
Ժամատուն Նոտր Դամ դյու Ռոզեր
Ժամատուն Նոտր Դամ դյու Լես
Ծխական եկեղեցի Նոտր Դամ


== Լուսանկարներ ==

		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Ազգային ինստիտուտի վիճակագրություն Մեզել» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-18 
«Мезель» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Ծխելը թողնելու հեշտ միջոց

Ծխելու թողնելու հեշտ միջոց (անգլ.՝ The Easy Way to Stop Smoking), ինքնաօժանդակման գիրք, որի հեղինակը բրիտանացի Ալլեն Կարրն է։ Գիրքը նպատակ ունի օգնել մարդկանց թողնել ծխելը` առաջարկելով մի շարք տարբեր մեթոդներ։ Առաջին անգամ տպագրվել է 1985 թվականին։ Չնայած ներկայացվել է տարբեր հայտնի մարդկանց կողմից, բայց Կարրի մեթոդն ունեցել է սահմանափակ փորձառական ուսումնասիրություն։


== Նախապատմություն ==
30 տարի մոլի ծխող լինելուց հետո Կարրը թողել է ծխելը 1983 թվականին, 48 տարեկան հասակում։ Նա հետագայում թողել է հաշվապահի իր աշխատանքն ու նույն տարում բացել «հեշտ միջոցի» առաջին կլինիկան` կախվածություն ունեցող այլ մարդկանց օգնելու համար։ Կարրը ծխելը թողնելու և ավելորդ քաշից ազատվելու վերաբերյալ մի քանի գիրք է գրել, որոնցից մի քանիսը բեսթսելլեր են դարձել։
Կարրը գրում է, որ ծխելու կախվածությունը հոգեբանական է և սա ծխախոտից կախվածության ամենաակնառու գործոնն է։ Գիրքը բաժանված է 44 գլուխների, որոնց նպատակն է գրքի ընթերցումն ավարտելուց հետո ընթերցողին օգնել կայացնել ծխելը թողնելու որոշումը։


== Արձագանքներ ==
2015 թվականի տվյալներով Ալլեն Կարրի առաջարկած մեթոդի վերաբերյալ որևէ վերահսկված ուսումնասիրություն չի եղել։
Թոքաբան և ծխախոտից կախվածության փորձագետ Բերտրանդ Դոթզենբերգը համարում է, որ Ալլեն Կարրի մեթոդն ավելի շատ գործ ունի կախարդանքի, քան թե` վկայակոչված մեթոդների հետ։ Ըստ Դոթզենբերգի` եթե վարժվելու մեթոդներն ընդունելի են, ապա Կարրի գիրքը բաց է թողնում նիկոտինի ֆիզիկական կախվածությունն ու հակադրվում է փոխարինող բուժմանը։ Նա եզրակացնում է, որ բժիշկները պետք է դեմ լինեն Ալլեն Կարրի ծխելը թողնելու հեշտ մեթոդին։ Քննադատները նշել են, որ Բերտրանդ Դոթզենբերգն հետաքրքրված է կախվածության ամենօրյա ուսումնասիրմամբ, այլ ոչ թե կախվածության հնարավոր հաղթահարմամբ։


== Ծանոթագրություններ ==


== Արտաքին հղումներ ==
https://www.allencarr.com/ Ծխելը թողնելու հեշտ միջոց. պաշտոնական կայք
Բելմուն դե Ուրժել

Բելմուն դե Ուրժել (իսպ.՝ Bellmunt d'Urgell), մունիցիպալիտետ Իսպանիայում։ Մտնում է Լեյդա նահանգի մեջ՝ Կատալոնիա ինքնավար համայնքում։ Մուինիցիպալիտետը մտնում է Նոգերա նահանգի մեջ։ Տարածքը 4,97 կմ²։ բնակչությունը 211 մարդ ( 2010 թվական)։


== Ժողովրդագրություն ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya
Ազնի

Ազնի, գյուղ Արևմտյան Հայաստանում, Խարբերդի վիլայեթի Ակնի գավառակում, Եփրատից ոչ հեռու։
XIX դարի վերջին ուներ 400 հայ բնակիչ, որոնք զբաղվում էին երկրագործությամբ ու անասնապահությամբ։ Գյուղում կար եկեղեցի և հայկական վարժարան։ Ազնին ավերվել է 1895 թվականի ջարդերի ժամանակ։


== Ծանոթագրություններ ==
(4579) Պուչինի

(4579) Պուչինի (անգլ.՝ Puccini), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 11-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,399066 ա. մ., առավելագույնը մոտենում է 2,0284 ա. մ. հեռավորության վրա և հեռանում 2,7697 ա. մ.։ Արեգակի շուրջ մեկ ամբողջական պտույտ է կատարում 1357,26 երկրային օրվա ընթացքում, իր ուղեծրով շարժվելով միջինում 0,265241 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4579) Պուչինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերեխտուշկա

Տերեխտուշկա , գետ Ռուսաստանում, պատկանում է Ալթայի Հանրապետությանը, Ալթա երկրամաս վրա։ Գետը թափվում է Կատուն ավազանի մեջ։ Գետի երկարություն 13 կմ² է։ Ըստ աշխարհագրական տեղեկատվական համակարգի ջրային բաժնի տարածքը Ռուսաստանի Դաշնության կողմից պատրաստված է դաշնային գործակալություն ջրային ռեսուրսների վերաբերյալ։

Հիդրոլոգիական ստուգման կոդ (ՀՍ) - 115100396
Ջրավազանի կոդը - 13.01.01.003
Կարլսկրոն

Կարլսկրոն (գերմ.՝ Karlskron), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Նոյբուրգ Շրոբենհաուզեն շրջանում։ Բնակչությունը կազմում է 4798 մարդ (2010 թվականի դեկտեմբերի 31-ի տվյալներով)։ Տարածքը 38.45 կմ² է։ Պաշտոնական կոդը՝ 09 1 85 140։


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Դեղձ Մելբա

«Դեղձ Մելբա» դասական աղանդեր պաղպաղակով, ստեղծվել է 1892 կամ 1893 թվականին Օգյուստ Էսկոֆյեյի կողմից (Լոնդոնի «Սավոյ» հյուրանոցի ռեստորանի ֆրանսիացի շեֆ խոհարար) ի պատիվ օպերային երգչուհու Նելլի Մելբայի։ Աղանդերը պատրաստվում է կեղևազրկված դեղձից, ազնվամորու սոուսով և վանիլային պաղպաղակով։ Աղանդերը հայտնի է ԱՄՆ-ում 20-րդ դարի սկզբից, և այնտեղ համարվում է դեղձով պատրաստված ամենատարածված աղանդերը։


== Ստեղծման պատմություն ==
1892 թվականին Նելլի Մելբան Կովենտ գարդեն արքունական թատրոնում հանդես էր գալիս Ռիխարդ Վագների  Լոհենգրին օպերայում։ Դուքս Ֆիլիպ Օռլեանցին ճաշկերույթ է կազմակերպել նրա պատվին հաղթանակը նշելու համար։ Այս առիթով Օգյուստ Էսկոֆյեն ստեղծեց նոր աղանդեր։ Աղանդերը մատուցել է այն զարդարելով կարապի սառցե քանդակով, որի վրա վանիլային պաղպաղակով եղել է դեղձ։ Լուրեր էին պտտվում, որ երգչուհին շատ էր սիրում պաղպաղակ, բայց չէր համարձակվում այն հաճախ ուտել, որպեսզի չվնասի կոկորդը։ Աղանդերում պաղպաղակը բաղադրիչներից միայն մեկն էր, ուստի նման աղանդերը նույնքան վնասակար ազդեցություն չի կարող ունենալ երգչուհու ձայնալարերի վրա։  Աղանդերը կարապի սառցե քանդակով ձևավորելը պատահական չէր։ Հենց նավով (որին կախարդը վերածում է փոքրիկ իշխանին՝ Գոտֆրիդին), օպերայի առաջին և երրորդ ակտերի ժամանակ երկու անգամ գալիս է ասպետ Լոենգրինը։ Լոենգրին օպերան գրվել է Կարապի ասպետ Լոենգրինի մասին լեգենդների մոտիվներով։
1900 թվականին Էսկոֆյեն ստեղծեց աղանդերի նոր տարբերակը։ Կարլտոն հյուրանոցի բացման առիթով, որտեղ նա գլխավոր խոհարարն էր, Էսկոֆյեն արդեն չէր օգտագործում սառցե կարապը և դեղձի վրա դնում էր ազնվամորու պյուրե։ Այս աղանդերի այլ տարբերակներում դեղձի կամ ազնվամորու սոուսի փոխարեն օգտագործվում է տանձ, ծիրան կամ ելակ։ Մյուս տարբերակում ազնվամորու պյուրեի փոխարեն օգտագործում են կարմիր հաղարջի դոնդող։
Հունվարի 13-ին Միացյալ Նահանգներում նշվում է Մելբա դեղձի ազգային օրը։


== Ծանոթագրություններ ==
Հայաստանի Առաջին խումբ 1998 (ֆուտբոլ)

«Հայաստանի Առաջին խումբ 1998-ը» Հայաստանի ֆուտբոլի առաջնության Առաջին խմբի 7-րդ առաջնությունն է։


== Անվանափոխումներ ==
«Արագած» ՖԱ (քաղաք Աշտարակ) → «Քասախ» ՖԱ
«Դինամո» ՖԱ (քաղաք Երևան) → «Դինամո-Էներգո» ՖԱ


== Աղյուսակ ==
1 Մնացած հանդիպումներում գրանցվել են 0-3 պարտություն։


=== Անցումային հանդիպում ===


== Տես նաև ==
Հայաստանի Բարձրագույն խումբ 1998
Հայաստանի Անկախության Գավաթ 1998


== Գրականություն ==
Բիա (Խոբի շրջան)

Բիա (վրաց.՝ ბია), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Խոբիից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 380 մարդ։


== Ծանոթագրություններ ==
Զուգմարա

Զուգմարա (ռուս.՝ Зугмара), գյուղ Ռուսաստանի, Անդրբայկալյան երկրամասի Պետրովսկ-Զաբայկալսկի շրջանի կազմում։
Բնակչությունը 2002 թվականին գրանցված տվյալներով կազմում էր 267 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առաջին անգամ

Առաջին անգամ (անգլ.՝ The First Time[1]), Ջոն Կեզդանի ռոմանտիկ կատակերգական ֆիլմը, որի դերասաններն են Դիլան Օ'Բրայենը, Բրիտ Ռոբերտսոնը, Վիկտորիա Ջաստիս ը և այլք։


== Սյուժե ==
Դեյվը (Դիլան Օ'Բրայեն) սիրահարված է դպրոցի համար առաջին գեղեցկուհուն (Վիկտորիա Ջաստիս)։ Օբրին (Բրիտ Ռոբերտսոն) հանդիպում է մի ինքնահավան տղայի հետ, ով ընդհանրապես չի համապատասխանում իրեն։
Դեյվը և Օբրին պատահաբար հանդիպում են քաղաքում կազմակերպված երեկույթներից մեկում և ընկերանում։ Ժամանակի ընթացքում նրանք դառնում են մտերիմ ընկերներ, որոնք պատրաստ էին հասնել միմյանց ցանկացած պահի։
Ամեն ինչ փոխվում է, երբ նրանց ընկերությունը դառնում է սեր։


== Դերասանական կազմ ==


== Ծանոթագրություններ ==
Հիշատակարան

Հիշատակարան, ձեռագիր բնագրերի վերջում և ազատ տեղերում արված արձանագրություն։
Հիշատակարանում ներկայացված են տվյալ ձեռագրի ստեղծման հանգամանքները, հաճախ նաև՝ տվյալ ժամանակաշրջանի անցուդարձերը, կենսագրական տեղեկություններ ձեռագիրն արտագրողի, կազմողի, ծաղկողի, պատվիրատուի և այլոց մասին։ Հիշատակարան են թողել ձեռագրեր ընդօրինակող գրիչները, մանրանկարիչները, կազմողները, ստացողները և բոլոր նրանք, ովքեր այս կամ այն կերպ առնչվել են տվյալ ձեռագրին։ Հիշատակարաններն ստեղծվել են վիմագիր արձանագրությունների օրինակով ու հետնությամբ և տարածվել հատկապես հնագույն քրիստոնյա ժողովուրդների՝ հույների, հայերի, ասորիների շրջանում։ Հիշատակարաններն ամենից ավելի զարգացել ու ծավալվել են հայ իրականության մեջ՝ ձեռք բերելով յուրահատուկ պատմագրական տեսակի արժեք։ 
Հայ ձեռագրական հիշատակարանը, սկիզբ առնելով V դարի և մեծ վերելք ապրելով XIII—XV դարերում, հարատևել է մինչև XVIII դար։ Պատմական հավաստի վավերագրեր լինելով հանդերձ՝ հայկական ձեռագրերի հիշատակարաններն արտահայտել են նաև ժամանակի գեղարվեստական ճաշակն ու մտածողությունը, անգամ՝ հարստացրել միջնադարի հայ պոեզիան ու արձակը։ 


== Տես նաև ==
Գրառաջք
Վալտեր Թորոսյան

Վալտեր Նիկողոսի Թորոսյան (հունիսի 22, 1936(1936-06-22), Կիրովական, ԽՍՀՄ - օգոստոսի 7, 2011(2011-08-07)), արձակագիր, լրագրող, ՀՀ Գրողների միության անդամ 1984 թվականից։


== Կենսագրություն ==
Վալտեր Թորոսյանը Վանաձորի Հովհաննես Թումանյանի անվան №3 միջնակարգ դպրոցն ավարտելուց հետո մինչև 1958 թվականը աշխատել է որպես դերձակ, խառատ, հսկող։ 1967 թվականին ավարտել է ԽՄԿԿ կենտկոմին առընթեր կուսակցական բարձրագույն դպրոցը, 1981 թվականին՝ Ստեփանավանի անասնաբուծական-անասնաբուժական տեխնիկումը։ 1958-1969 թվականներին աշխատել է Վանաձորի «Կայծ» թերթի խմբագրությունում։ 1969-1970 թվականներին եղել է Վանաձորի «Կառուցող», 1970-1973 թվականներին՝ «Գուգարք» շրջանային թերթերի խմբագիրը։ 1973-1979 թվականներին աշխատել է որպես ՀԿԿ Գուգարքի շրջկոմի քարտուղար։ 1979-1993 թթ. կրկին աշխատել է որպես «Գուգարք» թերթի խմբագիր։ Այնուհետև աշխատել է Վանաձորի «Վերածնունդ», «Արփի», «Լոռու մարզ» թերթերում և «Մաշտոց» հանդեսում։ 1993 թ. հիմնադրել է «Գրական վերնատուն» հրատարակչությունը, 2002 թ.-ից հիմնադրել և հրատարակել է հնաբնակների «Վանաձոր» հայրենակցական միության «Ջուխտ ախպուր» թերթը։


== Երկեր ==
Կանչում են սարերը, Երևան, 1970, 36 էջ։
Իմ աշխարհը, Երևան, 1974, 148 էջ։
Լեռների տիրակալները, 1979, 216 էջ։
Կյանքը արկածների մեջ (պատմվածքներ), Երևան 1982, 148 էջ։
Լեռներն այրվում են կարոտից (վիպակներ), Երևան, 1984, 324 էջ։
Կենդանի թիրախ (վեպ), 1987, 336 էջ։
Խաչվածին մահ չկա (վեպ), Երևան, 1994, 300 էջ։
Վանաձորը նրա պառնասն էր (Մկրտիչ Սարգսյանն իմ հուշերում), Երևան, 2003, 108 էջ։
Որսապատում (պատմվածքներ), Երևան, 2004, 143 էջ։
Նախնյաց հետքերով (պատմվածքներ), Երևան, 2007, 344 էջ։
Զուլու. վիհից դեպի անդունդը, Երևան, 2008, 143 էջ։
Կոտրած եկեղեցու լուսաբացը, Երևան, 2008, 407 էջ։


== Աղբյուր ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»։ էջ էջ 199 


== Արտաքին հղումներ ==
Վալտեր Թորոսյան
Ռիումա (այլ կիրառումներ)

Ռիումա, կարող է վերաբերել՝

Ռիումա - գյուղ Էստոնիայի Լյաենեմաա նահանգի Ռիստի շրջանում
Ռիումա - գյուղ Էստոնիայի Վիլյանդիմաա նահանգի Տառվաստու շրջանում
Հերման Պեցելիա

Հերման Ալեխո Պեցելիա (իսպ.՝ Germán Alejo Pezzella, հունիսի 27, 1991(1991-06-27), Բաիա Բլանկա, Բուենոս Այրես, Արգենտինա), արգենտինացի ֆուտբոլիստ, կենտրոնական պաշտպան։ Հանդես է գալիս իտալական «Ֆիորենտինա»-յում և Արգենտինայի ազգային հավաքականի կազմում։


== Ակումբային կարիերա ==


=== «Ռիվեր Փլեյթ» ===
Արգենտինական թիմի կազմում Պեցելիան իր նորամուտը նշել է 2011 թվականի դեկտեմբերի 7-ին՝ Արգենտինայի գավաթի խաղարկության շրջանակներում կայացած «Բելգրանո»-ի դեմ խաղում, որն ավարտվել է 1-0 հաշվով՝ «Ռիվեր»-ի հաղթանակով։ Արգենտինայի առաջնության շրջանակներում Հերմանը իր դեբյուտը նշել է 2012 թվականի մարտի 2-ին՝ «Ատլետիկո»-ի դեմ խաղում։ Հանդիպումն ավարտվել է 0-0 հաշվով։
Պեցելիան իր առաջին գոլը թիմի կազմում խփել է 2012 թվականի սեպտեմբերի 2-ին՝ «Ատլետիկո Կոլոն»-ի դեմ խաղում։ Նա գոլի հեղինակ է դարձել նաև «Բոկա Խունիորս»-ի դեմ խաղում (1-1)։


=== «Բետիս» ===
2015 թվականի հուլիսի 10-ին Պեցելիան տեղափոխվել է Լա Լիգան ներկայացնող «Բետիս»։ Թիմի կազմում նա իր նորամուտի հանդիպումն անցկացրել է օգոստոսի 23-ին՝ մասնակցելով «Վալենսիա»-ի դեմ խաղին, որն ավարտվել է 1-1 հաշվով։


=== «Ֆիորենտինա» ===
2017-18 մրցաշրջանի ընթացքում հերմանը վարձավճարով հանդես է եկել «Ֆիորենտինա»-ի կազմում։
2018 թվականին թիմը գնել է ֆուտբոլիստի ամբողջական տրանսֆերը։ Նա թիմի հետ կնքել է 4 տարվա պայմանագիր, իսկ տրանսֆերն արժեցել է 11 միլիոն եվրո։


== Միջազգային կարիերա ==
2018 թվականի մայիսին Հերման Պեցելիան ընդգրկվել է ԱԱ 2018-ին մասնակցող Արգենտինայի ընդլայնված հավաքականի կազմում, սակայն չի մտել հիմնական 23-ի մեջ։


== Ձեռքբերումներ ==


=== Ակումբային ===
Արգենտինայի չեմպիոն - 2014
Լիբերտադորեսի գավաթակիր - 2015


=== Միջազգային ===
Պանամերիկյան խաղերի արծաթե մեդալակիր - 2011


== Ծանոթագրություններ ==


== Արտաքին հղումներ ==
Վիճակագրությունը soccerway.com կայքում
Էջը sports.ru կայքում
River Plate profile (Իսպաներեն)
(5000) IAU

(5000) IAU, աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 23-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,535288 ա. մ., առավելագույնը մոտենում է 1,8587 ա. մ. հեռավորության վրա և հեռանում 3,2119 ա. մ.։ Արեգակի շուրջ մեկ ամբողջական պտույտ է կատարում 1474,48 երկրային օրվա ընթացքում, իր ուղեծրով շարժվելով միջինում 0,244154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5000) IAU աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3717) Թորենիա

(3717) Թորենիա (անգլ.՝ Thorenia), աստերոիդ աստերոիդների հիմնական գոտում։ Հայտնաբերվել է 1964 թվականի փետրվարի 15-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 3,155674 ա. մ., առավելագույնը մոտենում է 2,6057 ա. մ. հեռավորության վրա և հեռանում 3,7057 ա. մ.։ Արեգակի շուրջ մեկ ամբողջական պտույտ է կատարում 2047,56 երկրային օրվա ընթացքում, իր ուղեծրով շարժվելով միջինում 0,175819 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3717) Թորենիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պաջալի

Պաջալի, գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Արաբկիր քաղաքից 23 կմ հարավ, այգեվետ վայրում։


== Բնակչություն ==
XIX դարի վերջին ուներ 20 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Զուրավա (Վանի գավառ)

Անվան այլ կիրառումների համար տե՛ս՝ Զուրավա (այլ կիրառումներ)Զուրավա, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Արճակ լճակից հյուսիս, Կարասու գետակի ցածրադիր սարահարթի վրա։
Գյուղը ավերվել և լքվել է։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նախըշնարգիզ

Նախըշնարգիզ(ադրբ.՝ Naxışnərgiz), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տես նաև ==
Բաբեկի շրջան


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Գալիուլինկա

Գալիուլինկա (ռուս.՝ Галиуллинка, բաշկիրերեն՝ Ғәлиулла), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սցենար

Սցենար, ֆիլմի գրական հիմք։ Այն որպես կանոն կազմվում է երկխոսություններից և բեմական արձակից՝ ռեմարկներից։ Սցենարները գրվում են ինչպես հատուկ մասնագետների՝ սցենարիստների կողմից, այլև ռեժիսորների։ Իրեց ֆիլմերի սցենարներն էին գրում՝ Ֆեդերիկո Ֆելինին, Ինգմար Բերգմանը, Սիլվեստր Ստալոնե և այլք։ Չնայած նրան, որ սցենարները մեծ ընթերցաշրջանակ չեն վայելում, այնուամենայնիվ շատ անվանի գրողներ անդրադարձել են այս ժանրին։ Ամերիկացի անվանի արձակագիր Ջոն Սթեյնբեքը գրել է 4 կինոնկարի սցենար, Սյուրռեալիստ բանաստեղծ Ժակ Պրեվերը գրել է բազմաթիվ հայտնի ֆրանսիական ֆիլմերի սցենարներ, իսկ հայազգի մեծանուն գրող Վիլյամ Սարոյանը իր իսկ պիեսի էկրանավորման սցենարի համար արժանացել է Օսկարի։ Սցենարիստներից՝ հայտնի է Տոնինո Գուերան։


== Հայազգի անվանի սցենարիստներ ==
Ակսել Բակունց
Համո Բեկնազարյան
Աղասի Այվազյան
Հենրիկ Մալյան
Հրանտ Մաթևոսյան
Վիլյամ Սարոյան
Ֆրունզե Դովլաթյան
Էդմոնդ Քեոսայան
Հրաչյա Քոչար
Սան Ժոզե դու Կալսադու

Սան Ժոզե դու Կալսադու (պորտ.՝ São José do Calçado), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային մարզում։ Մտնում է Կաշեյրու դու Իտապեմիրինի գավառի կազմի մեջ։ Բնակչությունը կազմում է 10 546 մարդ՝ 2020 թվականի տվյալներով։ Գրավում է 272,771 կմ2 տարածք։ Բնակչության խտությունը՝ 39,2 մարդ/կմ²։


== Պատմություն ==
Քաղաքը հիմնադրվել է 1855 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 48.523.500,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 4.582,01 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,745 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Նավենախև

Նավենախև (վրաց.՝ ნავენახევი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 327 մարդ։


== Ծանոթագրություններ ==
Նյովիլետ (Էնայի գավառ)

Նյովիլետ (ֆր.՝ Neuvillette), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02552:


== Բնակչություն ==
2010 թվականի տվյալներով՝ համայնքի բնակչությունը կազմում է 196 մարդ։


== Տնտեսություն ==
2010 թվականին համայնքի 124 աշխատունակ (15-64 տարեկան) բնակիչներից 93-ը տնտեսապես ակտիվ էին, 31-ը՝ ոչ ակտիվ (ակտիվության ցուցանիշը կազմել է 75,0 %, 1999 թվականին եղել է 69,7%)։ 93 տնտեսապես ակտիվ բնակիչներից աշխատում էին 80-ը (42 տղամարդ և 38 կին), գործազուրկ էին 13 մարդ (5 տղամարդ և 8 կին)։ 31 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ, 3-ը՝ թոշակառուներ, 17-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Նյովիլետ (ֆր.)
Պյոտր Դեմիչև

Պյոտր Նիլովիչ Դեմիչև (ռուս.՝ Пётр Нилович Демичев, հունվարի 3, 1918, Պեսոչնայա ավան (այժմ՝ Կալուգայի մարզի Կիրով քաղաք) - օգոստոսի 10, 2010, գ. Ժավորոնկի, Մոսկվայի մարզ), ռուս խորհրդային քաղաքական գործիչ, ԽՄԿԿ անդամ (1939)։
1937-1944 թվականին ծառայել է խորհրդային բանակում։ 1944 թվականին ավարտել է Մոսկվայի քիմտեխնոլոգիական ինստիտուտը, 1953 թվականին՝ ԽՄԿԿ ԿԿ-ին կից բարձրագույն կուսակցական դպրոցը։ 1945-1956 թվականներին աշխատել է Մոսկվայի քաղկոմում և ԽՄԿԿ ԿԿ-ի ապարատում։ 1956-1958 թվականներին եղել է ԽՄԿԿ Մոսկվայի կոմիտեի քարտուղար, 1958-1959 թվականներին՝ ԽՍՏՄ Մինիստրների խորհրդի գործերի կառավարիչ, 1959-1960 թվականներին՝ ԽՄԿԿ Մոսկվայի մարզկոմի, 1960-1962 թվականներին՝ Մոսկվայի քաղկոմի առաջին քարտուղար, ԽՄԿԿ ԿԿ-ի անդամ՝ 1961 թվականից, ԽՄԿԿ ԿԿ-ի բյուրոյի անդամ (ՌԽՖՍՏ գծով)՝ 1959-1961 թվականներին, ԽՄԿԿ ԿԿ-ի քարտուղար՝ 1961-1974 թվականներին։ 1974 թվականից ԽՍՏՄ կուլտուրայի մինիստրն է։ 1962-1966 թվականներին ընտրվել է ԽՍՏՄ Գերագույն խորհրդի Նախագահության անդամ։ 1964 թվականից մինչն 1966 թվականի ապրիլը՝ ԽՄԿԿ ԿԿ-ի Նախագահության անդամ, 1966 թվականների ապրիլից՝ ԽՄԿԿ ԿԿ-ի քաղբյուրոյի անդամության թեկնaծու։
Եղել է ԽՍՀՄ 5-9-րդ գումարումների Գերագույն խորհրդի դեպուտատ։ Պարգևատրվել է Լենինի 3, Աշխատանքային կարմիր դրոշի շքանշաններով։


== Ծանոթագրություններ ==
(9962) Պֆաու

(9962) Պֆաու (անգլ.՝ Pfau), աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 28-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,382085 ա. մ., առավելագույնը մոտենում է 2,0436 ա. մ. հեռավորության վրա և հեռանում 2,7205 ա. մ.։ Արեգակի շուրջ մեկ ամբողջական պտույտ է կատարում 1342,87 երկրային օրվա ընթացքում, իր ուղեծրով շարժվելով միջինում 0,268082 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9962) Պֆաու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զաստավա ՑԶ 99

Զաստավա ՑԶ 99, սերբական բանակին պատկանող ինքնալիցքավորվող ատրճանակ։


== Նկարագրություն ==
Ստեղծվել է «Застава Оружие» ընկերության կողմից՝ հատուկ Զաստավա Մ57 ատրճանակի փոխարինման համար։ Արտաքին տեսքը մասամբ հիշեցնում է Walther P88-ին։ CZ ինդեքսը (լատինատառ գրված) կապ չունի Չեխոսլովակիայի կամ Չեխիայի զենքերի հետ (օրինակ CZ 75), այլ կարդացվում է որպես «Զաստավա թագուհի»։ Փամփուշտները 9×19 տրամաչափի են, արդյունավետ հեռավորությունը 50 մ է։


== Մոդիֆիկացիաներ ==


=== ՑԶ 999 ===
Ներկայիս տարբերակը ենթադրում է 40 S&W փամփուշտի օգտագործում (առավելապես այլ երկրների համար)։ Այսպիսի մոդելների մեծ մասը գնել է ԱՄՆ-ն՝ 1990 թվականին, Ամերիկայում մոդելը ստացել է «ZDA 9mm» անվանումը։ Այսպիսի մոդիֆիկացինաները նախատեսված չէին վաճառել արտասահմանում։


=== ՑԶ 05 ===
Այս ատրճանակը պատկանում է ՑԶ 99-ի 4-րդ կարգին։ 2007 թվականին սկսվել է մասայական արտադրանքը։ Արտաքին տեսքով նման է ЦЗ 999-ին, բայց նրան ավելացված է Պիկատինի ձող։ Այն իր մեջ ներառում է նաև պահեստատուփի ինդիկատոր։ Ներմուծվել է ԱՄՆ։


=== Արտասահմանյան պատճեններ ===
Իսրայելում արտադրվում է ՑԶ 99 կոմպակտ G և «Գոլան» կոդավոր անվանումով ատրճանակի պատճենը, արտադրողը՝ «KSN Industries»։ Հարավաֆրիկյան Հանրապետությունում այս պատճենը ստացել է TZ-99 անվանումը և արտադրվել է «Tressitu» ընկերությունում՝ մինչև նրա սնանկանալը։ 2008 թվականի մարտին Իրաքից ստացվել է 18000 ատրճանակի պատվեր։


== Շահագործող երկրներ ==
 Խորվաթիա
 Սերբիա
 Հարավաֆրիկյան Հանրապետություն
 Իսրայել
 Իրաք
 Հորդանան
 Չեռնոգորիա
 ԱՄՆ


== Ծանոթագրություններ ==


== Արտաքին հղումներ ==
CZ99.org — Unofficial Zastava CZ 99, CZ 999, EZ and CZ 07 site
Zastava Arms official website Pistol EZ 9
Zastava Arms official website CZ 999 Scorpion
Zastava Arms official website Pistol EZ Compact
Modern Firearms, offers a short description of CZ-99
EAA Corp, Zastava EZ Website
FMG Publications Video productions EAA EZ9 Pistol In Action ՅուԹյուբում
Zastava EZ9 9MM Pistol Part 1 Review CZ99 ՅուԹյուբում
Zastava EZ9 9MM Pistol Part 2 of 2 CZ99 ՅուԹյուբում
Zastava EZ9 9MM CZ99 Blowin Stuff Up ՅուԹյուբում
Pistol burst shooting CZ99 ՅուԹյուբում
Մոնոնգալիա շրջան (Արևմտյան Վիրջինիա)

Մոնոնգալիա շրջան (անգլ.՝ Monongalia County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 935 կմ² է, բնակչությունը՝ 96, 189 մարդ (2010 թ. տվյալներով)։ Շրջկենտրոնն է Յունիոն բնակավայրը։ Կազմավորվել է 1776 թ.։
Կուուսիկու (գյուղ, Էմմաստե շրջան)

Անվան այլ կիրառումների համար տե՛ս՝ ԿուուսիկուԿուուսիկու (էստ․՝ Kuusiku), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուրեյսկ

Ուրեյսկ (ռուս.՝ Урейск), գյուղ Ռուսաստանի Անդրբայկալյան երկրամասի Ակշինսկի շրջանի կազմում։
Բնակչությունը 2008 թվականին գրանցված տվյալներով կազմում էր 1352 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոյտենկի

Վոյտենկի (ուկրաիներեն՝ Війтенки), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1750 թվականին։
2001 թվականի տվյալներով Վոյտենկի գյուղում բնակվում էր 54 մարդ։ Բնակավայրը զբաղեցնում է 3,69 կմ² տարածք։ Բնակչության խտությունը կազմում էր 14,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանտյագո Ռուզինյոլ

Սանտյագո Ռուզինյոլ (կատ.՝ Santiago Rusiñol i Prats, փետրվարի 25, 1861(1861-02-25)[…], Բարսելոնա, Իսպանիա - հունիսի 13, 1931(1931-06-13)[…], Արանխուես, Մադրիդ, Իսպանիա), կատալոնացի նկարիչ, բանաստեղծ, արձակագիր, դրամատուրգ։ Պոստիմպրեսիոնիզմի ներկայացուցիչ է։


== Կենսագրություն ==
Ծնվել է 1861 թվականին Բարսելոնայում, տեքստիլ գործարանատիրոջ ընտանիքում։ Սովորել է Բարսելոնայի Ջրաներկի նկարիչների կենտրոնում։ 1899 թվականին տեղափոխվել է Փարիզ, Իգնասիո Սուլոագայի հետ հաստատվել Մոնմարտրում։ Մտերմացել է սիմվոլիստների հետ` իր վրա կրելով Ջեյմս Էբբոտ Ուիսթլերի ազդեցությունը։ Հետագայում ևս մի քանի անգամ ոչ երկար ժամանակով ապրել է Փարիզում։
Իսպանիա վերադառնալով` Սիտխեսում հիմնադրել է Cau Ferrat թանգարան-վարպետանոցը։ Բարսելոնայում մշտապես այցելել է «Չորս կատու» հանրահայտ սրճարանը, որտեղ ծանոթացել է Պիկասոյի հետ. վերջինիս վրա Ռուզինյոլը մեծ ազդեցություն է թողել (1899-1903 թվականներին Պիկասոն նկարել է Ռուզինյոլի ավելի քան 20 դիմանկար)։ Որպես գեղանկարիչ և գծանկարիչ Ռուզինյոլը ժառանգություն է թողել մի շարք դիմանկարներ, այդ թվում` Էրիկ Սատիի դիմանկարները, բնանկարներ, ժանրային տեսարաններ։ Գրել է La Vanguardia թերթի և երգիծական L’Esquella de la Torratxa ամսագրի համար։ Թարգմանել է Շառլ Բոդլերի ստեղծագործությունները։ Ռուզինյոլը եղել է Բարսելոնայի բոհեմական կյանքի վառ ներկայացուցիչը, կատալոնյան մոդեռնիզմի նախաձեռնողներից մեկը, Կատալոնիայի մշակութային վերածննդի ակտիվ մասնակիցներից մեկը։
1910 թվականին Ռուզինյոլն այցելել է Արգենտինա` կապված Մայիսյան հեղափոխության 100-ամյակի հետ, որտեղ բեմադրվել են նրա մի քանի պիեսներ։


== Պատկերասրահ ==

		
		


== Հիշատակ ==
2006 թվականի հունիսի 13-ից 2007 թվականի հունիսի 13-ը, կապված բանաստեղծի, գրողի մահվան 75-ամյակի հետ, Սիտխեսում և Արանխուեսում հայտարարվել է Ռուզինյոլի տարի։


== Ծանոթագրություններ ==


== Գրականություն ==
Pla J. Rusiñol y su tiempo. Barcelona: Barna, 1942
Casacuberta M. Santiago Rusiñol: vida, literatura i mite. Barcelona: Curial Edicions Catalanes; Publicacions de l’Abadia de Montserrat, 1997
Panyella V. Santiago Rusiñol, el caminant de la terra. Barcelona: Edicions 62, 2003
Laplana J. de C., Palau-Ribes O’Callaghan M. La pintura de Santiago Rusiñol: obra completa. 3 vol. Barcelona : Mediterrània, 2004
Rusiñol desconegut = Rusiñol desconocido. Sitges: Ajuntament de Sitges, 2006
Molas J. Santiago Rusiñol: l’artista total. Barcelona: Diputació de Barcelona, 2007
Giralt Miracle D. a.o. Santiago Rusiñol, arquetipo de artista moderno. Madrid: Gobierno de España — Ministerio de Cultura, 2008
Ռոթվայլ (բնակավայր)

Ռոթվայլը (գերմ.՝ Rottweil) քաղաք է Գերմանիայի հարավ-արևմուտքում, Բադեն-Վյուրթեմբերգ հողում։ Մոտ 600 տարի առաջ Ռոթվայլը դարձել է ազատ կայսերապատկան քաղաք։
Ռոթվայլը 25.000-ոց քաղաք է ընկած Շվարցվալդի և Շվաբյան Ալբի միջև։ Հին քաղաքը հայտնի է իր միջնադարյան կենտրոնով և ավանդական Ֆասթնախթ կառնավալով։ Ռոթվայլը հնագույնն է Բադեն-Վյուրթենբերգի քաղաքներից, իսկ արտաքնապես քաղաքը շատ քիչ է փոխվել 16-րդ դարից։


== Պատմությունը ==
Ռոթվայլը հիմնել են հռոմեացիները 73 թ. որպես Արե Փլաբիե, բայց այդտեղ մարդկային բնակավայրի առաջին հետքերն ունեն 4000 տարվա պատմություն։ Հռոմեական շրջանից պահպանվել են բաղնիքի և խճանկարի մնացորդներ։ 771 թ. քաղաքը դարձավ իշխանական նստավայր, իսկ 1268 թվականին` ազատ կայսերապատկան քաղաք։ 1463 թ. քաղաքը միացել է Շվեյցարական համադաշնությանը։ Այդ դաշինքը պահպանվել է մի քանի դար։ 1803 թ., երբ Նապոլեոնը գրավեց տարածաշրջանը, Ռոթվայլը կորցրեց ազատ քաղաքի կարգավիճակը և դաշինքը Շվեյցարական համադաշնության հետ։


== Տեսարժան վայրերը և հետաքրիր փաստեր ==
Ռոթվայլը հարուստ է 12-16-րդ դարերի ռոմանական և գոթական ոճի տաճարներով։
Քաղաքի անվանումից է ծագում ռոթվայլեր շնատեսակի անվանումը, որը տարածված հովվաշուն էր տարածաշրջանում։ Քաղաքի անվանումը հիշատակվում է Die Toten Hosen խմբի Das Mädchen aus Rottweil երգում։

		
		
		


== Նշանավոր ռոթվայլցիներ ==
Քաղաքում են ծնվել նշանավոր նկարիչ Կոնրադ Վիցը և Ադամ Ռոթվայլցի տպագրիչը։
Այլ նշանավոր ռոթվայլցիներն են`

Էգոն Ռիբլ (1925–2016), արվեստի պատմության մասնագետ, բարբառագիր բանաստեղծ
Հերման Շեֆեր (1927–2009), երգահան և երաժշտագետ
Քուրթ Բանթլ (ծն. 1933), քաղաքական գործիչ
Էքեհարդ Լինդներ (ծն. 1934), քիմիկոս և պրոֆեսոր
Զիգրիդ Փեյերիմհոֆ (ծն. 1937), քիմիկոս
Փեթեր Դուսման (1938 - 2013), քիմիկոս
Էռվին Թոյֆլ (ծն. 1939), քաղաքական գործիչ
Րյուդիգեր Սաֆրանսկի (ծն. 1945), գրականագետ և փիլիսոփա
Ռիթա Հալեր-Հայդ (ծն. 1950), քաղաքական գործիչ
Ան Հայգիս (ծն. 1955), երգչուհի
Բեռնդտ Մարքարթ (ծն. 1958), ջազմեն
Անդրեաս Շվաբ (ծն. 1973), քաղաքական գործիչ
Յոշուա Կիմիխ (ծն. 1995), Մյունխենի «Բավարիա»-յի ֆուտբոլիստ


== Քույր քաղաքներ ==
Ռոթվայլի քույր քաղաքներն են.

Լ'Աքվիլա, Աբրուցո, Իտալիա
Բռուգ, Առգաու, Շվեյցարիա
Յեր, Վար, Ֆրանսիա
Իմսթ, Տիրոլ, Ավստրիա


== Ծանոթագրություններ ==
Պոդկամեննայա Տունգուսկա (գետ)

Պոդկամեննայա Տունգուսկա (էվեն. Дулгу Катэнӈа), գետ Ռուսաստանում (Իրկուտսկի մարզ, Կրասնոյարսկի երկրամաս)։


== Աշխարհագրություն ==
Պոդկամեննայա Տունգուսկա գետը թափվում է Ենիսեյ։ Գետը պատկանում է Կարայի ծովի ավազանին։ Գետի ափին են գտնվում ձախից՝ Կամո, Վելմո, աջից՝ Չուլա, Տետերե, Չունյա։


== Հիդրոգրաֆիա ==
Պոդկամեննայա Տունգուսկա գետի երկարությունը կազմում է 1865 կմ, ավազանի մակերեսը՝ 240000 կմ2 է։ Գետի ջրի ծախսը միջինում կազմում է 1750 մ3։


== Տես նաև ==
Գետ
Ակունք և Գետաբերան
Ֆիլիպ II Օգոստոս

Անվան այլ կիրառումների համար տե՛ս՝ Ֆիլիպ II (այլ կիրառումներ)Ֆիլիպ II Օգոստոս (ֆր.՝ Philippe Auguste, օգոստոսի 21, 1165, Փարիզ - հուլիսի 14, 1223, Մանտ լա Ժոլի), Ֆրանսիայի թագավոր 1180 թվականից։ Կապետինգների դինաստիայից։
Հենվելով մանր և միջին ֆեոդալիզմի, եկեղեցու վրա, դաշնակցելով քաղաքների հետ (դոմենից դուրս գտնվող քաղաքներին լայնորեն շնորհել է քաղաքային ազատություններ)՝ վարել է Ֆրանսիայի միավորման և պետական իշխանության կենտրոնացման քաղաքականություն։ 1186 թվականին իր դոմենին է միացրել Վերմանդուան, 1189 թ.-ին՝ Բերրիի և Ռեյմսի դքսությունները, 1202-1206 թթ.-ին անգլիացիներից վերանվաճել է Նորմանդիան, Մենը, Անժուն, Տուրենը, Պուատուի մեծ մասը։
1206 թվականի պայմանագրով Անգլիան հրաժարվել է Լուարից հյուսիս ընկած ֆրանսիական հողերից։ Այնուհետև իր դոմենին է միացրել Օվերնի (1213), Արտուայի (1214) կոմսությունները, ապա՝ Լանգեդոկը։ Ֆիլիպ II Օգոստոսն իրականացրել է վարչական և ֆինանսական մի շարք բարենորոգումներ։ 1189-1191 թվականներին խաչակրաց 3-րդ արշավանքի առաջնորդներից էր։
Վալերսդորֆ

Վալերսդորֆ (գերմ.՝ Wallersdorf), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 6739 մարդ է (2010 թվականի դեկտեմբերի 31–ի տվյալներով)։ Զբաղեցնում է 71,15 կմ² տարածք։ Պաշտոնական կոդ՝ 09 2 79 137։
Կոմունան ստորաբաժանվում է 17 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Դոմոժիրկա

Դոմոժիրկա (ռուս.՝ Доможирка), գյուղ Ռուսաստանի Պսկովի մարզի Գդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեդուզաներ

Մեդուզաներ, ծովային աղեխորշավորների՝ սցիֆոիդների և հիդրոիդների մեծ մասի սեռական սերնդի հիմնականում ազատ լողացող անհատները։ Առաջանում են բողբոջմամբ, նստակյաց անսեռ սերնդի՝ պոլիպի վրա։ Կիսաթափանցիկ, դոնդողանման մարմինը հովանոցաձև է կամ զանգակաձև, մի քանի մմ–ից մինչև 2, 3 մ տրամագծով, շոշափուկներով երիզված։ Բերանային անցքը հովանոցի ստորին մասում է, հաճախ շրջապատված բլթակներով։ Ստամոքսից ճյուղավորվում են աղիքանոթային համակարգի խողովակները։ Նյարդային համակարգն ավելի է զարգացած, քան պոլիպինը։ Ունեն տեսողական և հավասարակշռության զգայարաններ։ Մեդուզաները բաժանասեռ են, սեռական արգասիքները մեծ մասամբ դրվում են ջրում, որտեղ և կատարվում է բեղմնավորումը։ Սաղմը զարգանալով կպչում է հատակին և վերաճում պոլիպի։ Որոշ տեսակների մոտ սերունդների հաջորդականությունը բացակայում է, և մեդուզաները զարգանում են ձվից։ Մեդուզաները շարժվում են հովանոցի խոռոչից ջուրը դուրս հրելով։ Սնվում են պլանկտոնային օրգանիզմներով։ Որոշ մեդուզաների խայթոցից կարող է այրուցք առաջանալ։
Սիրեյ

Սիրեյ (ֆր.՝ Sireuil), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1183 մարդ, բնակչության խտությունը` 118.18 մարդ/կմ²։ Բնակավայրը զբաղեցնում է 10.01 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 115 կմ հարավ, Անգուլեմ քաղաքից` 13 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 823 աշխատունակ (15-64 տարեկան) բնակիչ, որոնցից ակտիվ էին 647-ը, իսկ ոչ ակտիվները` 176։ Ակտիվության ցուցանիշը կազմում է 78,6 %։ 647 աշխատունակ մարդկանցից աշխատել է 597 անձ (335 տղամարդ և 262 կին)։ Գործազուրկ են եղել 50 անձ (29 տղամարդ և 21 կին)։ 176 անաշխատունակներից 54-ը եղել են աշակերտներ կամ ուսանողներ, 65-ը` թոշակառուներ, իսկ 57-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստվածածնի Վերափոխման տաճար (Մոզդոկ)

Անվան այլ կիրառումների համար տե՛ս՝ Սուրբ Աստվածածնի Վերափոխման եկեղեցի (այլ կիրառումներ)Աստվածածնի Վերափոխման տաճար (ռուս.՝ Храм Успения Божией Матери), ուղղափառ եկեղեցի Ռուսաստանի Հյուսիսային Օսիայի Հանրապետության Մոզդոկ քաղաքում։ Նախկինում եղել է հայկական տաճար։
Հասցեն՝ Հյուսիսային Օսիայի Հանրապետություն-Ալանիա, Մոզդոկի շրջան, քաղաք Մոզդոկ, Շահումյան փողոց, 50։


== Պատմություն ==
Մոզդոկի Աստվածածնի Վերափոխման տաճարը հայկական համայնքի նախկին տաճարն է։ Այն կառուցվել է 1898 թվականին՝ հին հայկական եկեղեցու տեղում, որը հայկական համայնքը կառուցել էր այստեղ 1796 թվականին (այլ տվյալներով՝ 1828 թվականին)։ 1945 թվականին, ուղղափառ հավատացյալների խնդրանքով, եկեղեցու շենքն ու հարակից տարածքը փոխանցվել են Ռուս Ուղղափառ եկեղեցուն։ Եկեղեցին օծվել է ի պատիվ Աստվածածնի Վերափոխման, իսկ կողմնասեղաններից մեկն անվանակոչվել է Սուրբ Նիկողայոս Հրաշագործի պատվին։
Տաճարի սրբությունը Աստվածածնի իվերիական («Մոզդոկյան») սրբապատկերն է, որը, համաձայն առասպելի, օսական ժողովրդին է նվիրել օս իշխան Սոսլանի կինը՝ վրաց Թամար թագուհին։
Տաճարը 19-րդ դարի վերջում հիմնանորոգվել է քաղաքապետ Սողոմոն Ալադաթովի կողմից, իսկ 2011 թվականին ժողովրդի նվիրատվություններով փոխարինվել են բոլոր վեց եկեղեցական զանգերը։ Տաճարը բաց է բոլոր ուղղափառների համար։
Եկեղեցու տարածքում հայկական համայնքի կողմից հավաքագրված գումարներով տեղադրվել է Օսմանյան կայսրությունում Հայոց ցեղասպանության զոհերի հիշատակին նվիրված խաչքար։ Ամեն տարի ապրիլի 24-ին Մոզդոկի հայերը հավաքվում են սուրբ խաչքարի մոտ՝ հարգելու ցեղասպանության զոհերի հիշատակը։


== Ծանոթագրություններ ==